
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1029 

22 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή του ειδικού επιδόματος που χορη¬ 
γείται στους υπαλλήλους του Ο.Τ.Ε.Κ. 1 

Έγκριση υπερωριακής απασχόλησης υπαλλήλων 
του Δημοτικού Αθλητικού Οργανισμού Χολαργού 

Ν. Αττικής. 2 

Έγκριση υπερωριακής απασχόλησης υπαλλήλων της 

Νομαρχιακής Αυτοδιοίκησης Λευκάδας. 3 

Κριτήρια επιλογής μαθητών, για εισαγωγή στις ΕΠΑΣ 
Μαθητείας του ΟΑΕΔ. 4 


ΑΠΟΦΑΣΕΙ Σ 

Αριθμ. 2/32315/0022 (1) 


Αναπροσαρμογή του ειδικού επιδόματος που χορη¬ 
γείται στους υπαλλήλους του Ο.Τ.Ε.Κ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του α.ν. 567/1937 περί της μετατροπής της Επαγγελ¬ 
ματικής Ξενοδοχειακής Σχολής Τουριστικών Επαγγελμά¬ 
των, λειτουργούσα με μορφή Ν.Π.Δ.Δ. (ΦΕΚ 119/Α/1.4.1937) 
σε συνδυασμό με το άρθρο 11 του ν. 2837/2000 «Ρύθμιση 
θεμάτων Ανταγωνισμού, Ρυθμιστικής Αρχής Ενέργειας 
Τουρισμού και άλλες διατάξεις» (ΦΕΚ 178/Α/3.8.2000). 

2. Του άρθρου 40 του ν. 849/1978, όπως συμπληρώθηκε 
με το άρθρο 8 του ν. 2129/1993. 

3. Του άρθρου 90 του κώδικα νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

4. Του άρθρου 2, παρ. 8 του ν .2206/1994 «περί ίδρυσης, 
οργάνωσης, λειτουργίας, ελέγχου Καζίνο κ.λπ.» (ΦΕΚ 
62Α'). 

5. Του άρθρου 15 του ν. 3016/2002 (ΦΕΚ ΙΙΟΑ'). 

6. Της παρ. 17 (α' και β') του άρθρου 49 του ν. 3220/2004 
(ΦΕΚ 15Α'). 

7. Του π.δ.. 122/2004 «Ανασύσταση Υπουργείου Τουρι¬ 
σμού (ΦΕΚ 85/Α72004). 


8. Του άρθρου 7 και 8 του ν. 3270/9.10.2004 «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού» (ΦΕΚ 187/Α/2004). 

9. Του άρθρου 43 του ν. 3498/2006 «Ανάπτυξη ιαματι¬ 
κού τουρισμού και άλλες διατάξεις» (ΦΕΚ 230Α'). 

10. Του π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35/Α/2006). 

11. Της υπ’ αριθμ. 37930/ΔΙΟΕ1264/14.10.2005 (ΦΕΚ 1432/ 
Β/14.10.2005) κοινής απόφασης του Πρωθυπουργού και 
του Υπουργού Οικονομίας και Οικονομικών, σχετικά με 
τον καθορισμό αρμοδιοτήτων των Υφυπουργών Οικονο¬ 
μίας και Οικονομικών, όπως τροποποιήθηκε με την υπ’ 
αριθμ. 5733/ΔΙΟΕ179/9.2.2006 (ΦΕΚ 204/Β/2006) όμοια. 

12. Το γεγονός ότι από την απόφαση αυτή δεν προ- 
καλείται δαπάνη στον κρατικό προϋπολογισμό επειδή η 
εγγραφόμενη πίστωση καλύπτεται από το ειδικό έσοδο 
της παρ. δ του άρθρου 2 του ν. 2206/1994. 

13. Την υπ’ αριθμ. 114/14.3.2007 απόφαση η οποία λή- 
φθηκε στην 10η συνεδρίαση του Δ.Σ. του Ο.Τ.Ε.Κ. 

14. Την ανάγκη αναπροσαρμογής του ειδικού επι¬ 
δόματος που χορηγείται στο προσωπικό του Ο.Τ.Ε.Κ., 
αποφασίζουμε: 

1. Αναπροσαρμόζουμε το ειδικό επίδομα που έχει χο¬ 
ρηγηθεί στους υπαλλήλους του Ο.Τ.Ε.Κ., σύμφωνα με 
την παρ.7 του άρθρου 8 του ν. 3270/2004, ως εξής: 


Γενικός Διευθυντής 

435 € 

Διευθυντής 

420 € 

Προϊστάμενος Τμήματος 

405 € 

Π.Ε. Κατηγορία 

380 € 

Τ.Ε. Κατηγορία 

365 € 

Δ.Ε. Κατηγορία 

350 € 

Υ.Ε. Κατηγορία 

335 € 

2. Το απαιτουμενο ποσο για τη χορηγηση του ως 


άνω επιδόματος θα βαρύνει τα έσοδα που εισπράττο- 
νται από το Δημόσιο επί των μικτών κερδών των Καζί¬ 
νων Κέρκυρας και Πάρνηθας (παρ. 8 του άρθρου 2 του 
ν. 2206/1994). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2007 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΤΟΥΡΙΣΤΙΚΗΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΦΑΝΗ ΠΑΛΛΗ - ΠΕΤΡΑΔΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 3707 (2) 

Έγκριση υπερωριακής απασχόλησης υπαλλήλων του 
Δημοτικού Αθλητικού Οργανισμού Χολαργού Ν. Ατ¬ 
τικής. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το 
άρθρο πρώτο του π.δ. 63/2005 (ΦΕΚ 98/Α'). 

2. Το π.δ. 368/1989 «Οργανισμός Υπουργείου Εργασί¬ 
ας», όπως τροποποιήθηκε και συμπληρώθηκε μεταγε¬ 
νέστερα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του ν. δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π δ/τος της 8.4.1932 
περί κωδικοποιήσεως των διατάξεων των νόμων «περί 
χρονικών ορίων εργασίας εις τα καταστήματα κ,λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π. δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τ ις διατάξεις του β. δ/τος της 14.8.1950 «περί κα¬ 
νονισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την απόφαση του Υπουργού Απασχόλησης και Κοι¬ 
νωνικής Προστασίας υπ’ αριθμ. 4450/15.12.2006 «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες ...Α'.... ημερολογιακού 
εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της υπ’ αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το υπ’ αριθμ. 27483/25.5.2007 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης. 

16. Την από 7.6.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει πίστωση στον προϋπολο¬ 
γισμό του Δ.Α.Ο.Χ., οικονομικού έτους 2007, στους κω¬ 
δικούς 10/6021.0001 ποσό 20.000,00€, 10/6022.0001 ποσό 
2.000,00€, 10/6052.0001 ποσό 4.000,00€, 15/6021.0001 
ποσό 280.000,00€, 15/6022.0001 ποσό 10.000,00€ και 
15/6052.0001, ποσό 60.000,00€, αποφασίζουμε: 


Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για δέκα 
επτά (17) υπαλλήλους με σχέση εργασίας Ιδιωτικού 
Δικαίου Αορίστου Χρόνου, του Δημοτικού Αθλητικού 
Οργανισμού Χολαργού Ν. Αττικής ως εξής: α) για το 
φύλακα έως 22 ώρες το μήνα β) για την διοικητική 
υπάλληλο έως 11 ώρες το μήνα γ) για τους πτυχιούχους 
φυσικής αγωγής έως 16 ώρες το μήνα, ο καθένας, πλέον 
των νομίμων ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευσή της στην Εφημερίδα της Κυβερνήσεως και 
μέχρι 30.6.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Ιουνίου 2007 

Ο Γ ενικός Γ ραμματέας Υπουργείου 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 
-♦- 

Αριθμ. 3700 (3) 

Έγκριση υπερωριακής απασχόλησης υπαλλήλων 
της Νομαρχιακής Αυτοδιοίκησης Λευκάδας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά Οργανα που κυρώθηκε με το 
άρθρο πρώτο του π.δ. 63/2005 (ΦΕΚ 98/Α'). 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ.. 372/1995 «Μεταφορά της Γ ενικής Γ ραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του ν. δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π. δ/τος της 8.4.1932 
περί κωδικοποιήσεως των διατάξεων των νόμων «περί 
χρονικών ορίων εργασίας εις τα καταστήματα κ.λπ.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τ ις διατάξεις του π. δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β. δ/τος της 14.8.1950 «περί κα¬ 
νονισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/5.2.2004 κοινή υπουργική 
απόφαση. 

13. Την απόφαση του Υπουργού Απασχόλησης και 
Κοινωνικής Προστασίας υπ’ αριθμ. /0.4450/15.12.2006 
«Καθορισμός ανωτάτων ορίων υπερωριακής απασχό¬ 
λησης των εργαζομένων στις βιομηχανικές, βιοτεχνικές 
επιχειρήσεις, εκμεταλλεύσεις και εργασίες ...Α' ημερο¬ 
λογιακού εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίηση 
και αναμόρφωση της αριθμ. 88/2.8.1995 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ109/ 
Α/30.5.1997). 

15. Το υπ’ αριθμ. Δ.Διοικ.οικ. 1109/31.5.2007 έγγραφο 
της Νομαρχιακής Αυτοδιοίκησης Λευκάδας. 

16. Την από 7.6.2007 γνώμη του Ανώτατου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον προϋπολογισμό εξόδων της Νομαρχιακής Αυτοδι¬ 
οίκησης Λευκάδας , οικονομικού έτους 2007, στους ΚΑΕ 
0511 και 0512 του Ειδικού Φορέα 310, ποσόν 2.950,00€, 
αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για δυο (2) 
υπαλλήλους με σχέση εργασίας Ιδιωτικού Δικαίου Αο¬ 
ρίστου Χρόνου, της Νομαρχιακής Αυτοδιοίκησης Λευ¬ 
κάδας (Χειριστές πλωτής γέφυρας Διαύλου Λευκάδας), 
έως και 180 ώρες, συνολικά ο καθένας, πλέον των νο¬ 
μίμων ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευσή της στην Εφημερίδα της Κυβερνήσεως και 
από 1.7.2007 έως 31.12.007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2007 

Ο Γενικός Γραμματέας Υπουργείου 
Απασχόλησης και Κοινωνικής Προστασίας 
ΔΗΜΗΤΡΙΟΣ ΚΟΝΤΟΣ 

-♦- 

Αριθμ. 40058 (4) 

Κριτήρια επιλογής μαθητών, για εισαγωγή στις ΕΠΑΣ 
Μαθητείας του ΟΑΕΔ. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του κώδικα νομοθεσίας για την Κυβέρ¬ 
νηση και τα Κυβερνητικά Όργανα που κυρώθηκε με το 
άρθρο πρώτο του π.δ. 63/2005 (ΦΕΚ 98/Α'). 

2) Τις διατάξεις της υπ’ αριθμ. Υ1/10.3.2004 απόφασης 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων» (Φ.Ε.Κ. 
513/Β/10.3.2004). 

3) Τις διατάξεις του β.δ. 405/1971 «Περί οργανώσε- 
ως, συγκροτήσεως και λειτουργίας των υπηρεσιών 
του ΟΑΕΔ», (Φ.Ε.Κ. 123/Α/21.6.1971) και του ν. 2956/2001 
«Αναδιάρθρωση ΟΑΕΔ και άλλες διατάξεις» (ΦΕΚ 258/ 
Α/6.11.2001). 

4) Τις διατάξεις του π.δ. 368/1989 «Οργανισμός Υπουργεί¬ 
ου Εργασίας», (Φ.Ε.Κ. 163/Α/16.6.1989) και του ν.δ. 372/1995 
«Μεταφορά της Γενικής Γραμματείας Κοινωνικών Ασφα¬ 
λίσεων από το Υπουργείο Υγείας, Πρόνοιας και Κοινω¬ 
νικών Ασφαλίσεων στο Υπουργείο Εργασίας», (Φ.Ε.Κ. 
201/Α/14.9.1995). 


5) Τις διατάξεις των άρθρων 1, 2 του β.δ. 3/6.6.1952, 
«Περί εκπαιδεύσεως μαθητών-τεχνιτών», (Φ.Ε.Κ. 157/ 
Α/6.6.1952). 

6) Τις διατάξεις του άρθρου 2 παρ. 3 εδ. η και του 
άρθρου 5 παρ. 1 εδ. δ του ν. 2956/2001 «Αναδιάρθρωση 
ΟΑΕΔ και άλλες διατάξεις» (ΦΕΚ 258/Α/6.11.2001). 

7) Τις διατάξεις του άρθρου 16 του ν. 2643/1998 «Μέ¬ 
ριμνα για την απασχόληση προσώπων ειδικών κατη¬ 
γοριών και άλλες διατάξεις» (ΦΕΚ 220/Α/28.9.1998), το 
οποίο αντικατέστησε την παρ. 2 του άρθρου 3 του 
ν. 2336/1995 «Ρύθμιση θεμάτων εποπτευομένων οργα¬ 
νισμών του Υπουργείου Εργασίας και άλλες διατάξεις» 
(ΦΕΚ 189/Α/12.9.1995). 

8) Τις διατάξεις των άρθρων 2 και 6 του ν. 2640/1998, 
«Δευτεροβάθμια τεχνική-επαγγελματική εκπαίδευση και 
άλλες διατάξεις», (Φ.Ε.Κ. 206/Α/3.9.1998), όπως τροποποι¬ 
ήθηκε από τις διατάξεις του άρθρου 17 του ν. 2874/2000, 
«Προώθηση της απασχόλησης και άλλες διατάξεις», 
(Φ.Ε.Κ. 286/Α/29.12.2000). 

9) Τις διατάξεις της υπ’ αριθμ. 40076/1999 απόφασης 
του Υπουργού Εργασίας και Κοινωνικών Ασφαλίσεων 
«Κριτήρια επιλογής μαθητών, για εισαγωγή στα ΤΕΕ Μα¬ 
θητείας Α' Κύκλου του ΟΑΕΔ» (ΦΕΚ 1503/Β/22.7.1999). 

10) Τις διατάξεις των άρθρων 1, 2, 10, 11, 14 παρ. 6 
και παρ. 3 εδ. α, β και 18 παρ. 1 εδ. α, 0 και παρ. 2 του 
ν. 3475/2006 «Οργάνωση και λειτουργία της δευτερο¬ 
βάθμιας επαγγελματικής εκπαίδευσης και άλλες διατά¬ 
ξεις», (ΦΕΚ 146/Α/13.7.2006). 

11) Την υπ’ αριθμ. 40041/12.4.2007 κοινή υπουργική από¬ 
φαση των Υπουργών Εθνικής Παιδείας και Θρησκευ¬ 
μάτων και Απασχόλησης και Κοινωνικής Προστασίας 
«Μετατροπή των Τεχνικών Επαγγελματικών Εκπαιδευ¬ 
τηρίων (ΤΕΕ) Μαθητείας Α' Κύκλου του ΟΑΕΔ σε Επαγ¬ 
γελματικές Σχολές (ΕΠΑΣ) Μαθητείας του ΟΑΕΔ, (ΦΕΚ 
639/Β/27.4.2007). 

13) Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας« Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας», 
(ΦΕΚ 783/Β/17.5.2007). 

14) Τη σχετική πρόταση του Δ.Σ. του ΟΑΕΔ (απόφα- 
ση1547/25/29.5.2007 και έγγραφα Β 117523/1.6.2007 και 
Β119613/15.6.2007). 

15) Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Προϋποθέσεις - Δικαιολογητικά - Προκήρυξη 

Για την συμμετοχή στη διαδικασία επιλογής μαθητών, 
για εισαγωγή στις ΕΠΑ.Σ Μαθητείας του ΟΑΕΔ, απαιτού¬ 
νται οι παρακάτω προϋποθέσεις και δικαιολογητικά. 

Α. ΠΡΟΫΠΟΘΕΣΕΙΣ 

Δικαίωμα συμμετοχής έχουν οι νέοι και οι νέες, που 
έχουν προαχθεί τουλάχιστον στη Β' Τάξη ΕΠΑΛ ή ΓΕΛ, 
και όσοι έχουν προαχθεί στη Β' Τάξη του Α' Κύκλου 
των ΤΕΕ, ηλικίας 16 έως 23 ετών: 

Β. ΔΙΚΑΙΟΛΟΓΗΤΙΚΑ 

- Τίτλος Σπουδών 

- Πιστοποιητικό γέννησης Δήμου ή Κοινότητας, ή επι¬ 
κυρωμένο φωτοαντίγραφο ταυτότητας. 

- Επίσημα έγγραφα, ή επικυρωμένα φωτοαντίγραφά 
τους, που να αποδεικνύουν τα κοινωνικά κριτήρια (εάν 

έχουν δηλωθεί) και όπως αυτά καθορίζονται στα άρθρα 
2 και 3 της παρούσης. 

Γ. ΠΡΟΚΗΡΥΞΗ 

Η προκήρυξη για την εισαγωγή μαθητών στις ΕΠΑ.Σ 
Μαθητείας του Οργανισμού θα γίνεται μέχρι 30 Ιουνίου 
κάθε έτους και θα περιλαμβάνει: 

- Τον αριθμό των θέσεων, ανά ειδικότητα και ΕΠΑ.Σ 
Μαθητείας, καθώς και τα όρια ηλικίας των υποψηφί¬ 
ων. 

- Την αποκλειστική προθεσμία υποβολής των αιτήσε¬ 
ων των υποψηφίων. 

- Τα απαιτούμενα δικαιολογητικά. 

Αρθρο 2 
Μοριοδότηση 

Α. ΒΑΘΜΟΣ ΤΙΤΛΟΥ ΣΠΟΥΔΩΝ 

Ο βαθμός τίτλου σπουδών θα αντιστοιχεί σε τόσα 
μόρια, όσα ο βαθμός, με μετατροπή του κλασματικού 
μέρους σε δεκαδικό. 

Β. ΚΟΙΝΩΝΙΚΑ ΚΡΙΤΗΡΙΑ 

(Θα υπολογίζονται αθροιστικά) 

1. - Οι πολύτεκνοι - 2 μόρια 

(Πρωτότυπο πιστοποιητικό οικογενειακής κατάστασης 
του τελευταίου τριμήνου της Ανωτάτης Συνομοσπον¬ 
δίας Πολυτέκνων Ελλάδας, προκειμένου για πολύτεκνο 
γονέα, ή τέκνο πολύτεκνης οικογένειας, ή πιστοποιητικό 
οικογενειακής κατάστασης). 

2. - Οι ορφανοί από ένα γονέα - 1 μόριο. 

Οι ορφανοί και από δύο γονείς - 3 μόρια. 

(Πιστοποιητικό οικογενειακής κατάστασης ή αντίγρα¬ 
φο οικογενειακής μερίδας του Δήμου ή Κοινότητας, από 
το οποίο να προκύπτει, ότι ο ένας ή και οι δύο γονείς 
έχουν πεθάνει). 

3. - Οι έχοντες ετήσιο οικογενειακό εισόδημα ίσο ή 
μικρότερο του 350πλάσιου του εκάστοτε ισχύοντος ημε¬ 
ρομισθίου του ανειδικεύτου εργάτη, που καθορίζεται 
από την Εθνική Γενική Συλλογική Σύμβαση Εργασίας 
- 1 μόριο (Εκκαθαριστικό Εφορίας). 

4. - Οι παρεπεμπόμενοι από Ιδρύματα, ή Κοινωνικές 
Υπηρεσίες - 1 μόριο. 

(Εκθεση Κοινωνικής έρευνας). 

5. - Η ύπαρξη οικογενειακής επιχείρησης στην ειδι¬ 
κότητα επιλογής του υποψηφίου - 2 μόρια. 

(Βεβαίωση, ή πιστοποιητικό από Επιμελητήριο, ή Επι¬ 
θεώρηση Εργασίας, ή Ασφαλιστικό φορέα (ΤΕΒΕ κλπ), 
ότι υπάρχει επιχείρηση στην ειδικότητα επιλογής). 

ΣΕ ΠΕΡΙΠΤΩΣΗ ΙΣΟΒΑΘΜΙΑΣ, ΘΑ ΠΡΟΗΓΟΥΝΤΑΙ ΟΙ 
ΕΧΟΝΤΕΣ ΤΑ ΠΕΡΙΣΣΟΤΕΡΑ ΚΟΙΝΩΝΙΚΑ ΚΡΙΤΗΡΙΑ ΚΑΙ 
ΣΕ ΔΕΥΤΕΡΗ ΕΠΙΛΟΓΗ ΤΟΝ ΜΕΓΑΛΥΤΕΡΟ ΒΑΘΜΟ ΤΙΤ¬ 
ΛΟΥ ΣΠΟΥΔΩΝ. 

Άρθρο 3 

Τρόπος Μοριοδότησης 

Με απόφαση του Διοικητή του ΟΑΕΔ συγκροτεί¬ 
ται τριμελής Επιτροπή, ανά ΕΠΑ.Σ Μαθητείας, η οποία 
αποτελείταί: 


α) Από τον Δ/ντή της ΕΠΑ.Σ Μαθητείας. 

β) Από τον νόμιμο αναπληρωτή του Δ/ντή της ΕΠΑ.Σ 
Μαθητείας. 

γ) Από έναν υπάλληλο, εκπαιδευτικό, ο οποίος προ- 
τείνεται από τον Δ/ντή της ΕΠΑ.Σ. 

Έργο της Επιτροπής είναι: 

- Η αξιολόγηση των υποβληθέντων δικαιολογητι- 
κών. 

- Η μοριοδότησή τους. 

- Η έκδοση των αποτελεσμάτων. 

Άρθρο 4 

Ανακοίνωση αποτελεσμάτων 

Α. 1). Οι πίνακες των εισαγομένων και των αποκλεισ¬ 
μένων, δημοσιοποιούνται και περιέχουν το σύνολο των 
μορίων για κάθε υποψήφιο μαθητή. 

2) Οι αποφάσεις της Τριμελούς Επιτροπής είναι ορι¬ 
στικές. 

3) Το έργο της επιτροπής θα πρέπει να έχει περα- 
τωθεί στο δεύτερο δεκαήμερο του Σεπτεμβρίου, κάθε 
έτους. 

Β. 1). Δικαίωμα ένστασης μπορεί να ασκηθεί εντός 
επτά (7) ημερολογιακών ημερών από την ημερομηνία 
έκδοσης των αποτελεσμάτων. 

2) Με απόφαση του Δ.Σ. του ΟΑΕΔ συγκροτείται 
τριμελής Επιτροπή για την εκδίκαση όλων των ενστά¬ 
σεων. 

Γ. Με απόφαση Διοικητή του ΟΑΕΔ είναι δυνατόν να 
εισάγονται, κατ’ έτος και καθ’ υπέρβαση του προβλε- 
πομένου αριθμού εισακτέων, υποψήφιοι, που υπάγονται 
σε ειδικές και εξαιρετικές περιπτώσεις. 

Δ. Όσοι υποψήφιοι προσκομίσουν βεβαίωση επιτυχούς 
παρακολούθησης προγράμματος Ενεργού Επαγγελμα¬ 
τικού Προσανατολισμού, εισάγονται καθ’ υπέρβαση του 
προβλεπομένου αριθμού εισακτέων. 

Ε. Επίσης, για το σχολικό έτος 2007-2008, στην Α' 
Τάξη των ΕΠΑ.Σ Μαθητείας εγγράφονται κατά προτε¬ 
ραιότητα: 

1) Οι μαθητές, που έχουν προαχθεί στη Β' Τάξη 
των ΤΕΕ του Α' Κύκλου των Σχολών Μαθητείας του 
ΟΑΕΔ. 

2) Οι απορριφθέντες μαθητές της Β' Τάξης των ΤΕΕ 
Α' Κύκλου των Σχολών Μαθητείας του ΟΑΕΔ. 

II - Από την παραπάνω απόφαση ουδεμία δαπάνη προ- 
καλείται εις βάρος του προϋπολογισμού του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 

